24.2.2022.
LV
Eiropas Savienības Oficiālais Vēstnesis
L 45/1469 KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 22
(turpinājums)
PP 07 22 01
(turpinājums) Piezīmes Eiropas kultūras mantojumam visā tās daudzveidībā ir milzīga un daudzpusīga nozīme gan attiecībā uz Eiropas iedzīvotājiem un viņu kopienām, gan arī viņu dzīves vidi pilsētās un laukos.
Tādēļ tas ir Eiropas nākotnei būtisks aktīvs.
Tas veido saikni starp mūsu pagātni, tagadni un nākotni, savienojot cilvēkus, tostarp jauniešus, pāri robežām, kultūrām un paaudzēm, un stiprina mūsu lepnuma un piederības sajūtu (gan vietējā, gan Eiropas līmenī).
Tas arī veicina sociālo kohēziju un iekļaušanu un veicina ilgtspējīgu attīstību, jo īpaši, spēlējot būtisku lomu klimatrīcībā, kā arī mūsu dzīvesveida zaļajā un digitālajā pārveidē.
Veiksmīgais Eiropas Kultūras mantojuma gads 2018. gadā, kas nepieredzēti lielā mērogā visos līmeņos un visā kontinentā, tostarp kandidātvalstīs, mobilizēja mantojuma dalībniekus — gan publiskajā, gan privātajā jomā, skaidri parādīja kultūras mantojuma potenciālu palielināt iedzīvotāju informētību par Eiropas projektu un iesaisti tajā, pamatojoties uz kopīgo vēsturi un vērtībām, jo īpaši jaunāko paaudžu vidū.
Izmēģinājuma projekta mērķis ir pienācīgi un efektīvi saglabāt Eiropas Kultūras mantojuma gada (2018) iesākto darbu, atbalstot Eiropas kultūras mantojuma centra izveidi, kas būs autonomu interešu aizstāvības un zināšanu platforma, kura apvienos visas mantojuma jomā ieinteresētās personas.
Centrs strādās Eiropas Komisijas kultūras mantojuma ekspertu grupas aizbildnībā, lai nodrošinātu konsekventu un saskaņotu rīcību ar Komisiju (DG EAC) nolūkā panākt nepārtrauktu un pastiprinātu dialogu un visu Savienības iestāžu un ieinteresēto personu rīcību.
Tas arī centīsies stiprināt iedzīvotāju (jo īpaši jaunās paaudzes) iesaistīšanos Eiropas kultūras mantojumā.
Tas tiks panākts, integrējot jauniešus visās platformas darbībās.
Pašreizējais kultūras mantojuma jomā iesaistīto personu loks ir ārkārtīgi bagāts un daudzveidīgs, tomēr joprojām ir sadrumstalots, tāpēc ir vajadzīga ciešāka koordinācija.
Tādējādi ikviens gūtu lielu labumu no pastāvīga un dinamiska centra, kas nepārtraukti, elastīgi un rentabli veicinātu sinerģiju starp dažādiem projektiem (no kuriem daudzi tiek finansēti no Savienības programmām), dažādām Savienības politikas programmām, kurām ir tieša vai netieša ietekme uz kultūras mantojumu, un dažādām ar mantojumu saistītām iniciatīvām un paraugpraksi, ko izstrādājušas mantojuma jomas ieinteresētās personas visos pārvaldības līmeņos (vietējā, reģionālā, valsts, Eiropas un starptautiskā līmenī).
Šāds Eiropas mantojuma centrs ne tikai apkalpos visas kultūras mantojuma ekosistēmas intereses un atspoguļos tās problēmas, aptverot materiālo, nemateriālo un digitālo kultūras mantojumu, bet arī radīs sinerģija ar visām citām attiecīgajām politikas jomām, piemēram, vidi, klimatrīcību, pilsētu un lauku attīstību, pētniecību, inovāciju, izglītību, kā arī ārējām attiecībām.
Šādas platformas galvenais mērķis būs apvienot gan publiskos, gan privātos viedokļus, spēkus un resursus, lai izmantotu holistisku un integrētu pieeju kultūras mantojuma politikai visos līmeņos, jo īpaši Savienības līmenī, un nodrošināt, ka visās attiecīgajās Savienības un valstu politikas jomās un prioritātēs ir pienācīgi iekļauta kultūras mantojuma dimensija.
To darot, tā ievēro šādas transversālas prioritātes: — iekļautība, daudzveidība un līdztiesība, jo īpaši pievēršoties jauniešiem, izmantojot komunikācijas kampaņas, iesaistošus un iespējas veicinošus projektus, kā arī apmācības iespējas; — zaļā pārveide un cīņa pret klimata pārmaiņām, jo īpaši iesaistot kultūras mantojuma ieinteresētās personas, lai risinātu aktuālākos klimata pārmaiņu un kultūras mantojuma jautājumus, uztverot tos gan kā apdraudējumu kultūras mantojumam, gan kā iespēju izstrādāt pielāgošanās un ietekmes mazināšanas pasākumus.